LidanRubinov/Halacha-QA huggingface dataset:
שאלה: נדר בשוגג: חג שמח כבוד הרב! בזמן האחרון כשאני מתפלל קופצות לי כל מיני מחשבות שלא קשורות לתפילה ואני יודע שזה היצר הרע שמנסה להפיל אותי שאני לא יהיה מרוכז מתפילה ובדרך כלל אני מצליח להדוף אותו ולסלק את המחשבות,אבל היום כשקראתי כמה פרקי תהלים התחילו לקפוץ לי מחשבות והצלחתי להדוף אותם ולסלק אותם ולקראת סוף הקריאה הסתכלתי בשעון כדי לראות מה השעה ואחרי כמה שניות התחילו מחשבות שאומרות לי לנדור:אם לא אסיים את הקריאה בזמן מסויים(במחשבה היה זמן מדויק) אז אמא שלי תמות אני נודר. סתם זה פתאום קפץ לי לראש והבנתי שזה שוב פעם היצר הרע שמנסה להפיל אותי אחרי שהוא רואה שלא הלך לו בפעמים הקודמות אז עצרתי את הקריאה לכמה שניות כדי שיפסיקו לי המחשבות האלה ושהמשכתי לקרוא אותה מחשבה עוד פעם באה אז התעצבנתי כי זה הפריע לי בתפילה וגורם לי לעצור כל שנייה אז בטעות אמרתי אני נודר בלב. השאלה שלי היא האם אני צריך ללכת להתיר את הנדר הזה או שהוא לא נחשב? וגם אם תוכל לייעץ לי איך להלחם ביצר הרע בתפילות.
תשובה: נדר בלב, אינו נדר. אתה נלחם נכון, רק תשתחרר מהעצבנות. חלק מהניסיון של היצר שלך הוא לעצבן אותך - אל תתן לו. כשהוא מפריע לך בתפילה או בתהילים תגיד לו: "אני מכיר אותך - אתה רוצה לעצבן אותי ולא אתן לך". לאחר מכן תתעלם ממנו ותמשיך, גם אם הוא אומר לך דברים - תמשיך בתפילה שלך בלי להתייחס למה שהוא אומר - פשוט תתעלם ממנו (כמו שיש ילד שמדבר בחדר ואת לא נותנת לו להפריע לך להתפלל).   עיין תשובה
שאלה: כתובה: אני מתחתן בשעה טובה בעוד 3 שבועות מתי צריך להביא תכתובה ואם צריך בכלל מהרבנות או שהרב שמחתן אותי צריך להביא לי?. אשמח לתשובה מפורטת כמה שיותר וחג שמח
תשובה: עיין
שאלה: תפילות ארוכות מאוד: אני סובל בתפילות ארוכות ומוקדמות (לא מתרכז ומשתעמם ברמות). אבל לאבי חשוב שאני אלך אתו לבית הכנסת של העדה "שלנו", ולא למניינים הרבה יותר מהירים ומאוחרים. מה עלי לעשות?
תשובה: זו דוגמה חשובה למצוות כיבוד הורים. תדע שכאשר אתה הולך עם אבא שלך, אתה מקיים מצווה שעליה מתברכים באריכות ימים. אפשר בזמן שהחזן מאריך, ללמוד תורה. אם השעמום ממש פוגע בך תעיין בספר תורני כדי להפיג את השעמום.
שאלה: תפילת שחרית: אני אישה חילונית. לאחרונה התחלתי להתפלל בבקרים את ברכות השחר ושחרית. יש לי מספר שאלות לגבי שחרית: הבנתי שעלי לקרוא את קריאת שמע עד " אני ה אלוהיכם אמת" ואז לעבור לתפילת 18. 1) האם אני קוראת נכון? 2) האם בשבת ובחג יש שינויים? בסידור שלי מופיעה תפילת שבע ביום שבת. האם היא מחליפה את תפילת 18? 3) בתפילת 18 יש שני מקומות שבהם יש שינויים בקיף ובחורף. מתי עוברים מקיץ לחורף ולהיפך? ב מראש
תשובה: 1. לפי הרב עובדיה את נוהגת נכון. בשאלה מה אומרות נשים בתפילה ומה מדלגות יש הבדל בין עדות שונות. את צריכה להתפלל כמו העדה של אביך או של בעלך. 2. את נוהגת נכון. בשבת לא מתפללים 18 אלא תפילת שבע. 3. מקיץ לחורף, ביום שמחת תורה בתפילת מוסף אומרים  משיב הרוח ומוריד הגשם  במקום  מוריד הטל. בתאריך ז  חשוון מהלילה שלפני, אומרים  ותן טל ומטר לברכה  במקום  ותן ברכה. מחורף לקיץ: ביום ראשון של פסח עוברים לתפילות הקיץ:  מוריד הטל,  ותן ברכה. יש כיום סידורים עם הסברים מפורטים - במהדורות של עדות שונות כמו "רינת ישראל". נזכה שכל תפלותינו יתקבלו לרצון לפני שומע תפילה.
שאלה: נובי גוד: אני בת 18 ויש לי שאלה לגבי חג שקוראים לו נובי גוד (שנה החדשה) בנובי גוד שזהו חג רוסי נהוג לשים עץ אשוח בסלון ולקשט אותו האם זה מותר ליהודי לעשות דבר כזה?
תשובה: החגים הרוסיים מושפעים מאוד מהמסורת הנוצרית. אשוח שייך למסורת הנוצרית, לכן הדבר אסור ליהודי. בשובנו לארצנו ראוי לאמץ את החגים היהודיים המסורתיים, ולוותר על חגים נכריים.
שאלה: הכנת משקה חם "צ יקו" בשבת: לרב. האם הכנת משקה חם "צ יקו" (עשוי מדגנים) בשבת מותרת? האם הוא נחשב כ"מעובד" לצורך הכנה בשבת? האם יש נפק"מ למועד? גמר חתימה טובה
תשובה: בהכנת משקה חם יש הבדל בין שבת ומועד. במועד מותר לבשל לכתחילה, ולכן מותר להכין את כל המשקאות החמים בכלי ראשון ואפילו לבשל על האש. לעניין צ יקו בשבת -
שאלה: ימים על ימי מלך: לרב. תמיד בישיבה שרים לרב גדול שמגיע, "ימים על ימי מלך תוסיף ושנותיו כמו דור ודור" רציתי לדעת למה שרים את הפסוק הזה, באיזה הקשר הוא נאמר במקור, ומה הפירוש של המילים, מה כוונת הפסוק? ניסיתי להבין אותו מפירוש רש"י ולא כל כך הבנתי. תמיד מרגיש לי לא נעים לשיר את זה עם כולם בלי להבין בעצם מה אני שר
תשובה: לך תבורך על ערנותך. הפסוק מבקש מהקב"ה להוסיף שנים וימים למלך שיזכה לאריכות ימים על ממלכתו (כאילו מבקשים להוסיף על אלו שתוכננו לו). בדומה לביטוי  יחי המלך לעולם. בשיר זה יש תפילה על המלך או הרב שמקבלים את פניו שלענין זה הוא כמו המלך. בעבר נהגו לשיר  שאו שערים ראשיכם ויבוא מלך הכבוד.  יש הרואים בכך קבלת פנים לקב"ה באותה הזדמנות שמקבלים את הרב, אבל יש כאלו שראו חסרון בכך ששרים אותו לכבוד ראש הישיבה כי זה פסוק שמיועד לקבל את הקב"ה - לכן יש הנמענים לשיר אותו. מפני זה הפסוק שציטטת דחה במקומות רבים את מלך הכבוד שלא יחשבו בטעות, חלילה, שמלך הכבוד הוא ראש הישיבה. בפסוק מתהילים יש בעיקר בקשה שראש הישיבה יזכה להאריך ימים על ממלכותו וזה ראוי לתפילת תלמידיו עליו ובעקיפין גם עליהם דוד לוי שאלתך נענתה באיחור מפני קדושת חול המועד
שאלה: זוגיות נכונה: לפני חצי שנה בערך התחזקתי בדת ברוך השם שןמרת שבת מקפידה על צניעות. בקיצור עליתי מאוד ברמ הרוחנית,וככל שעובר הזמן זה רק מתגבר. ברוך השם. לאחרונה מאוד מפריע לי עניין הזוגיות האם נכון לבחורה ברמה שלי (מהחינה הרוחנית כמובן)להתחתן עם גבר שהוא לא ברמה שלי זאת אומרת חילוני?
תשובה: התורה מתארת את הזוגיות במילים: "לא טוב היות האדם לבדו אעשה לו עזר כנגדו". בן זוג צריך להשלים את האדם. לא להיות העתק שלו אבל לא להיות רחוק מדי ממנו. אם את מרגישה שאת רוצה משפחה שומרת מצוות וחיים על פי התורה, מתאים להינשא לאדם שומר מצוות. כאשר חושבים על העתיד של המשפחה: חינוך ילדים וסגנון חיים, מתחזק העניין להתחתן עם דתי. עם זאת יש זוגיות עם כבוד הדדי רב ונכונות לוויתור הדדי כדי להקים בית שמגשר על הפערים שבין דתיים וחילוניים, לכן אין לפסול לחלוטין משפחות מעורבות דתי וחילוני.
שאלה: נט בר נט. תנור. בשר וחלב: נכתב בהלכות הכשרת תנור שאלה: כיצד ניתן להשתמש לכתחילה בתא אפיה אחד למאכל בשרי וחלבי? יש דעות המצריכות שלושה תנאים: 1. המתנה של 24ש בין מין למין. 2. הכשרת התנור בין מין למין 3. ניקוי התנור מלכלוכים שיש בהם ממשות ולא נשרפו בהכשרה גצמתי לדעת מה ההגדרה המדוייקת של ממשות? לדוג אם אני מגרד את הדלת הפנימית עם ציפורן ומתגרדת שיכבה. האם זו ממשות אם כן אז: בנוסף האם בהפעלות ביינים כמו אפיית תפו"א האם השומנים הנ"ל נחשבים ממשות
תשובה: אנו לא סוברים שאפשר להשתמש באותו תא "לכתחילה". אולם הכוונה של ממשות היא בדיוק כפי שהגדרת. וההגדרה של "בלי ממשות" הכוונה היא שאולי נשאר כתם שומני אבל אם מגרדים עם ציפורן אז לא יורד כלום.
שאלה: החמרה במקום היתר: שאלה למעשה: האם יש איסור לאכול או לחילופין יש מקום להחמיר לקנות בשר משחיטה הידועה כמהודרת חלק והרבה מאד הידורים. אך שמעתי מרב ששמע משוחט שיש חוסר הקפדה עד כדי האישור לבשר טרף ממש לחלק מהשחיטות. כיון שכתוב בהלכות לשון הרע שלמייחש כן יש לחוש לכאורה היה מקום להחמיר לעצמו. א. האם על כך נאמר שבעל נפש יחמיר על עצמו? לכאורה, אין מקום להחמיר שהרי גם אם בוודאי הייתה טרפה, הרי כאן בחנות שמוכרת בשר(במקרר שלפנינו) ביטול ברוב יבש ביבש של חתיכה שאינה הראויה להתכבד. וגם בשלבים הקודמים בהכנת החתיכות היה ביטול ברוב. אומנם תלוי מתי נתערבה ה"טרפה" אך בפשטות לפי השוע כבש שלם ותרנגולת בנוצתה אינה חתיכה הראויה להתכבד. ולפי הרב עובדיה יוסף והרב יצחק יוסף גם חתיכה שאינה מבושלת אינה ראויה להתכבד ומימילא בטלה חד בתרי. וגם אם נאמר שהשוחט או בעל הכשרות אישר להכניס לליין את הטרפה ואז לכאורה אין מבטלים איסור לכתחילה גם למי שנעשה בשבילו(שגם זה דיון), יש לדון מדין ספק ספיקה. ותערובת שנפלה לתערובת כמה פעמים, לגבי חתיכת הבשר שקונים במקרר באיטליז? ועוד יש להוסיף את מאמרו של הרב אדרעי "בשביל החלב ה" שיצא כנגד מי שחושב שאמרינן בעל נפש יחמיר על עצמו בביטול ברוב, על אחת כמה וכמה בביטול של הרבה רוב שנפל לרוב אחר. אלא רק במסוכנת(וגם בזה הביא דעות נוספות). ב. האם מותר לאדם כזה לא לאכול בבית אחר, כשהוא מכריז שאינו אוכל בשל חשש זה, ובעל הבית נפגע וגם יצא לעז על אותה כשרות? האם עושים חשבון בכהאי גוונא של במקום חילול ה אין חולקים כבוד לרב ואין עצה. ג. האם אין בעניין זה מנהגי חסידות המביאות לידי קולא? משה
תשובה: מרבית השאלות שלך מתבססות על "שמועה" אנו מצרפים לך מאמר מקיף ושיטתי בנושא שתוכל ללמוד על כל הנושא בצורה מעמיקה ואח"כ אם תהיה שאלה אפשר לשאול שנית
שאלה: סנדקות: למי או עבור מי מותר להיות סנדק בברית מילה? הכוונה שלי האם צריך להיות שומרת שבת או מעל גיל מסויים או רצוי קרבה משפחתית? אני יודע שזה תפקיד חשוב מאין כמותו שנותן גם ניקוי עוונות. האם לאב מותר להיות סנדק על בנו? האם עדיף לתת מצווה זו למישהו שהוא לא אב הבן? על התשובה
תשובה: האב יכול להיות סנדק. זה תפקיד חשוב לכן כדאי לשקול היטב את מי לכבד בתפקיד הזה. רצ"ב קישור למאמר ארוך שמביא מקורות בשאלה מי ראוי להיות סנדק ומה חשיבות התפקיד.
שאלה: מעשרות: וקרוב מישפחה היתחתן לפני כחצי שנה אישתו לא מוצאת עבודה הם משלמים שכורות המקום לא יקר הוא כבר כמה שנים נותן מעשר מהמשכורת הם רוצים להביא ילד אבל המצב הכספי אינו מאפשר להם שאלתי האם במיקרים כאלה עדין צריך להמשיך לתת מהמשכורצ שלו מעשר אשמח לתשובהמועדים לשימחה
תשובה: יש בעניין מחלוקת - יש דעה להחמיר: בפתחי תשובה (שם ס"ק ב) כתב שיש למעשר כספים דין צדקה. ועי  במש"כ בזה בספר ארחות רבנו הקהילות יעקב שגם בן ישיבה שנתמך חייב במעשר, וכן הביא הגר"ח קנייבסקי בשם החזון איש (דרך אמונה בציון הלכה ס"ק נח). יש דעה להקל: בשו"ת תשובות והנהגות הביא רבי משה שטרנבוך בשם הגרי"ז מבריסק: "שכל מי שמצבו דחוק עד שזקוק לעזרה מאחרים ואינו חי בדרך מותרות כלל, רק בדוחק עם בני ביתו, אינו צריך ליתן מעשר, רק יקח לעצמו את כסף מעשרו והוא מסיים: "ויש אומרים משמו של החזון איש שאף דמדינא פטורים, מכל מקום לא יפסידו מנתינת מעשר, כי מה שמרוויח ממניעת נתינת המעשר הולך לריק ברופאים או שאר הוצאות שאינם לפרנסתו". הציטוט מתוך
שאלה: הורי מדברים לשון הרע אחד על השנייה: הרב,יש לי בעייה מאוד קשה, אבא שלי מדבר איתי על אמא על דברים רעים שהיא עושה לו,או דברים שהיא לא שמחה שהוא עושה, והוא תמיד מספר ומספר בלי הפסקה, וזה מאוד קשה להחליף נושא, כי הוא אומר לי אני מדבר איתך עלייה ומה את עכשיו מחליפה נושא ואותו דבר גם אמא שלי, היא אומרת כמה שאבא רע וכו וכו ואני לא רוצה לשמוע על זה אבל אני חייבת כי אני לא יכולה ללכת באמצע שהיא מדברת, אני לא יודעת מה לעשות מה להגיד ואיך למנוע מהם לדבר לשון הרע אחד על השני אשמח לעזרה.
תשובה: את צודקת. אין פתרון כאשר הם כבר מדברים. בדברים כאלה צריך לפעול עוד לפני שהדבר קורא. את צריכה למצוא זמן נוח לשיחה רגישה וכנה. זמן אחד לשיחה עם אמא וזמן אחר לשיחה עם אבא. בשיחה תסבירי שהמעשים של אבא   אמא קשים לך ומרחיקים אותך מכל אחד. בכל שיחה תדברי וגם תקשיבי. תשבי לשוחח עם אבא   אמא (כמובן בנפרד) תבקשי להקשיב לך. תצייני שאת רוצה להעלות נושא שהוא מאוד חשוב לך ומאוד קשה לך. כאשר תראי שמוכנים להקשיב לך ברצינות ובתשומת לב תתחילי להסביר שאת אוהבת מאוד גם את אבא וגם את אמא. תסבירי שלכן קשה לך לשמוע דברים לא טובים מאחד על השני. תדגישי שהדיבור הזה פוגע בך ומרחיק אותך - כשאבא אומר דברים רעים על אמא זה מרחיק אותך מאבא וכשאמא אומרת דברים טובים על אבא זה מרחיק אותך מאמא. הם צריכים להבין שדווקא אם הם רוצים להיות קרובים אליך ושאת תרגישי טוב עם כל אחד - עדיף שימנעו לדבר דברים רעים על השני. נראה לי שנימוק כזה יהיה יותר משכנע מאשר שמירת הלשון. ובהצלחה!
שאלה: המתת חסד לבעל חיים: באיזה שלב מותר לבצע המתת חסד לבעל חיים? יש ברשותי כלב מבוגר עם פריצת דיסק שכמעט ולא יכול ללכת. ולעשות את צרכיו בצורה הנורמלית. אך אי אפשר לדעת אם הוא סובל מכאבים או לא. איך אפשר לקבל את ההחלטה אם מותר לעשות לו המתת חסד או לא מבחינה הלכתית? באיזה שלב? לפי תסמינים מסוימים? לירן
תשובה: חיי בעלי חיים אינם יקרים כל כך, והעיקר הוא שלא לגרום להם צער. לכן אדם שיש לו חתול או כלב שסובלים ממחלה קשה, או שנפגעו על ידי מכונית, ואין להם סיכוי להבריא, וניכר עליהם שהם מתייסרים מאוד   במצב כזה עדיף להמיתם בדרך שאינה מכאיבה כדי למנוע מהם צער וסבל. מתוך הספר של הרב אליעזר מלמד עיין שם בהרחבה
שאלה: נפשי בשאלתי: לכבוד הרב. ברצוני לבקש את הכוונתך לשאלה מרכזית שאני לומד אותה מהמון שיעורים שאני מאזין יום יום ואיני מצליח לקבל את הדרך הנכונה להתחזק במידת הבטחון שהשם רוצה ממני כדי לראות שלווה ונחת בכל הנוגע לפרנסה. רקע כללי אני בן 35 נשוי 3 ילדים חוזר בתשובה ב"ה 3 שנים משתדל בכל יום להיות נקי כפיים במה שידוע לי, לומד כל יום שיעור תורה בהאזנה בוידאו ב"ה מתפלל 3 פעמים ביום שחרית וערבית במניין ומנחה לא במניין. הוצאתנו על תשלומים והלוואות הן יותר גבוהות מההכנסות יחד עם זאת אני משתדל מידי חודש לתרום צדקה באזור פעם יותר פעם פחות 400 בחודש כולל למצוות. אני לא מצליח לגמור את החודש, יש לי צער גדול להיכנס למינוס כל פעם מחדש ולכן התחלתי ללמוד חובת הלבבות. 2 שאלות מרכזיות : האם נכון הדבר גם שאני לא סוגר את המינוס לעשר מההכנסות שלי מה שיעמיק את המינוס עוד יותר? והאם זה יוציא אותי מהצרות? בטחון מהשם אם אתחזק בקריאת פסוקי בטחון ובמעשים טובים שהשם יושיע אותי למרות שהכנסותיי קטנות יותר מהוצאותיי? האם לקראת שבת קודש וימים טובים עליי לקנות מ לדוגמא אוכל להוציא בדוחק 500 לשבוע או אוכל לענג הרבה יותר ב750 לשבוע כולל כל המצרכים לשאר השבוע ולסמוך על הגמרא "אמר הקב"ה לישראל קדשו קדושת היום בני לוו עליי האמינו בי ואני פורע". אני צריך הכוונה איך להתחזק במידת הבטחון בקדוש ברוך הוא בענייני הפרנסה בכדי שיושיע אותי זה שנים רבות בענייני הפרנסה מאחר וזו התקווה היחידה שיש לי. יהיה רצון שבעזר השם אזכה ללמוד ולקבל דברי אלוקיים חיים שיהיו לתועלת.
תשובה: מלבד מדת הביטחון צריך גם השתדלות גדולה. אסור לסמוך על נס ולכן צריך לעשות השתדלות ראלית. עבור אנשים במצב כמו שלך הקימו ארגונים שמעניקים גם תמיכה וגם הנחיה כיצד להתארגן נכון. מציע לך לפנות לארגון  פעמונים  או משהו דומה. בהצלחה!
שאלה: ראש השנה: מה עושים אם חיללתי את ראש השנה האחרון כי היו לנו בעיות בחשמל בכל הבית?
תשובה: על דברים כאלה צריך לחשוב בזמן שעוברים את העברה. כאשר אתה מחליט לחלל את היום הקדוש בגלל בעיות חשמל תשאל את עצמך כיצד תרגיש לאחר מכן! בכל מקרה אם אתה מתחרט ומצטער וברור לך ששוב לא תנהג כך לעולם (באמת!) זו תשובה שלמה ובכך יכופר לך.
שאלה: נישואים בין דתי וחילוני: מה עושים אם היכרתי מישהו לפני כמה זמן ואנחנו ממש מתאימים אבל נפרדנו כי הוא חזר בשאלה?ואיך שומרים כשרות בבית חילוני?
תשובה: אם בני זוג מרגישים מתאימים מאוד ויש ביניהם סבלנות וכבוד הדדי רב, הם יכולים להקים בית משותף גם אם אחד חילוני והשני דתי: צריך להחליט ששומרים על טהרת המשפחה וכשרות בבית. צריך לאפשר לכל אחד שבת שלא פוגעת בשני. צריך כמובן לחשוב גם רחוק - על חינוך ילדים, סגנון של שבת משפחתית וכיו"ב. אם יש ביניכם הבנה והסכמה על דרך לבנות משפחה מעורבת אין בכך איסור. מצרף כאן מספר תשובות שנתנו בנושא:
שאלה: חול המועד: האם מותר לקצוץ את ציפורני היד והרגל בחול המועד? אדם ששערות ראשו ארוכות ומחמת אונס וחוסר זמן לא יכל להסתפר קודם החג האם מותר לו להסתפר בחול המועד?
תשובה: עיין תשובות של הרב אליעזר מלמד
שאלה: שבת: אם אין יין לקדש עליו בשבת ויש לו לחם, איך מקדש על הלחם?
תשובה: קידוש על חלה הוא רק כשאין יין או מיץ ענבים. נוטל ידיים לפני הקידוש. עושה את הקידוש כרגיל ובמקום לברך "בורא פרי הגפן" מברך "המוציא לחם מן הארץ". מיד בתום הקידוש בוצע את החלה ואוכל.
שאלה: משחק יריות: לכבוד הרב ברצוני לשאול האם מותר לשחק במשחקים כמו call of duty 2 לפי מה שהבנתי זה לא טוב לנפש האדם חשוב לי לציין שאני אדם דתי ואין לי כל השפעה שמחה מהמשחק ומזה שאני הורג דמויות במשחק ואני לא מרגיש שום שינוי מהמשחקים האלה לך כבוד הרב המון בריאות וחג סוכות שמח
תשובה: אינני יודע במה מדובר, אבל כל עיסוק אלים, גם בדמיון וגם בהריגת דמויות וירטואליות - אפילו בעלי חיים, יש בו ביטוי ליצר האלימות. הוכחה פשוטה היא ריבוי קטעי אלימות בסרטים - אפילו בסרטי טבע תמימים לכאורה מרבים לצלם סצנות של טרף או מאבקים בין חיות. מי שיש לו הקשבה עצמית רגישה יכול לחוש את ההתעוררות הפנימית שבאה מתוך החוויה האלימה. גם באיסור צער בעלי חיים יש צד שלא לפתח את מידת האכזריות באדם. כך גם הדעה לאסור צייד בעלי חיים. כל אלו מעידים על החשיבות להימנע ממשחקים אלימים. חג שמח
שאלה: מניין לחנוכת בית: הנני גרה בדירה שכורה קרוב לשלושה חודשים, וכעת החלטתי לעשות חנוכת בית, למרות שהבנתי שבדירה שכורה, אין חובה לעשות. ברצוני לדעת האם לחנוכת הבית יש צורך במניין של עשרה אנשים??, או שאפשר פחות?, במידה ואפשר פחות אשמח שתאמר לי כמה גברים צריך?, בנוסף אני שולחת את מזוזות הבית לבדיקה, והאם בשביל תקיעתן יש צורך רק בגבר אחד שיתקע ויברך על המזוזה או ביותר?
תשובה: יש עדות שהקפידו יותר על מניין ויש שלא הקפידו על מניין. את יכולה לקבוע את המזוזות ולברך. רצ"ב קישורים לתשובות מפורטות בשאלות שלך: תיאור ארוך ומפורט של חנוכת הבית בחב"ד: אין צורך במניין לחנוכת הבית: קביעת מזוזה על ידי אישה:
שאלה: להשפיע אמונה על אשתי: לכבוד הרב. ברוך השם אני בתהליך התחזקות התחלתי להניח תפילין ואני שומע דברי תורה מידי פעם. העניין הוא שאשתי נגד כל הנושא בלשון המעטה והייתי נורא רוצה שההתחזקות תהיה משותפת. אשמח לקבל את עצתך כיצד אוכל לקרב אותה ליהדות בדרכי נועם שלא תרגיש הרגשה של כפייה או כל דבר דומה לזה.
תשובה: הדברים הנפלאים שלך: "כיצד נוכל לקרב ליהדות בדרכי נועם שלא ירגישו הרגשה של כפייה." הם המפתח לחיים הנכונים של כל הציבור המאמין בארץ ישראל. אי אפשר לקרב בכפיה ובכוח. כפיה וכוח יכולים לחולל שינוי אבל לא לקרב. קרבה ואהבה באים רק מתוך רצון חופשי. התשובה לשאלתך היא פשוטה מאוד אבל מאוד לא קלה. עלינו להמחיש לאחרים את דרכנו. אם שומרי המצוות יהיו: מוסריים מאוד, רגישים מאוד, עדינים מאוד, טובים מאוד, ישרים מאוד, נעימים מאוד, עוזרים מאוד, מסורים מאוד, מתחשבים מאוד, אזי האחרים הרואים אותם ומאושרים בהם, ירצו להיות כמותם. תוותר על הרצון שאשתך תהיה כמוך - הרצון עצמו יוצר מרחק ומקשה. תזכור שאתה עשית שינוי - אשתך התחתנה עם אדם אחד ולפתע היא מוצאת אדם אחר. הכי חשוב - להגיע איתה להבנה ולהסכמה על כבוד הדדי. השותפות הזוגית הבסיסית חייבת להשמר: המון קבלה (היא כמו שהיא) הרבה אהבה, הרבה שמחה, הרבה קרבה. אחרי כמה שנים, אשתך תרגיש שאתה מוותר לגמרי על הצפייה שלך ממנה להשתנות כמוך, אתה שוב לא כופה עליה דבר. אתה מקבל אותה כמו שהיא. במציאות של חופש כזה, אשתך תשחרר את ההתנגדויות שכרגע אתה יוצר אצלה. מתוך חופש מלא ומתוך אהבה לך והערכה עצומה כלפי החופש האמתי שאתה נותן לה, אולי היא תרגיש שיש משהו גדול ואמתי בדרך שלך והיא תתחיל לנסות אותה. בהצלחה!
שאלה: שיר השירים: האם ישנו אתר אינטרנט (לא ספר, מטעמי נוחות) שבו ניתן ללמוד לעומק את שיר השירים? אני מעוניין ללמוד על פי פרקים אם דבר כזה הוא אפשרי.
תשובה: עיין קישור - מבחר מאמרים:
שאלה: יחס לבעלי חיים: רציתי לשאול שאלה מתוך חוסר ידע - בקהלת כתוב "ומותר האדם מן הבהמה אין" מדוע חיי בעלי חיים נחשבים כפחותים מחיי האדם? מדוע מותר לאכול בעלי חיים? אם האדם והבהמה שווים לכאורה - מדוע צריך היה להקריב חיות? אפשר לשאול עוד הרבה שאלות בסגנון הזה, אבל אני מקווה שקו המחשבה הוא ברור - יש סתירה בין הפסוק בקהלת לבין המציאות.
תשובה: דרכו של קהלת להציג דעות שונות ולהתמודד אתן. כאן מציג דעה שאינה דעתו, כדי להשיב עליה בהמשך: כי מקרה בני-האדם ומקרה הבהמה ומקרה אחד להם כמות זה כן מות זה ורוח אחד לכל ומותר האדם מן-הבהמה אין כי הכל הבל בסוף המגילה הוא מציג את דעתו (יב  ז). בהמה היא עפר בלי רוח, לאדם יש רוח והוא שב לאלוקים: ישב העפר על-הארץ, כשהיה  והרוח תשוב, אל-האלהים אשר נתנה.
שאלה: מיהו יהודי?: שאלה גדולה בעלת אין ספור תשובות - מיהו יהודי בימינו? אשמח לשמוע מה היא זווית המחשבה שלך בנושא. ברור שעל פי ההגדרה אם אמי יהודיה אז גם אני, אבל קצת מעבר לזה. האם מישהו שאינו מאמין באלוקים, אינו שומר מצוות, לא קשור למסורת החגים וכו - יהודי למרות זאת, רק מפני שאמו יהודיה? להיות יהודי רק כי אמי יהודיה נראית לי כהגדרה סתמית ביותר, חסרת מהות ותוכן. שאלה קטנה נוספת - מי הוא "צדיק"? על פי המשנה - "שלי שלך, ושלך שלך" חסיד. האם יש הגדרה כלשהיא לצדיק?
תשובה: רגילים לשמוע "שלשת הדתות המונותאיסטיות." זו טעות חמורה. היהדות שונה במהותה משתי הדתות. בין השאר, מפני שהן דתות אוניברסליות והיהדות היא דת של עם אחד. הקב"ה לא בחר במאמינים אלא בחר בעם. על כך נאמרו כבר ביטויים רבים כמו "ישראל שחטא ישראל הוא"  "כל ישראל יש להם חלק לעולם הבא"  "כל ישראל ערבים זה לזה"  "אתה בחרתנו מכל העמים". המחשה של חשיבה במושגים של עם (ולא של דת אוניברסלית) - לחשוב על אחים במשפחה. אם אחי הוא שמאלני ואני ימני אז הוא לא אחי? אם אחי עשיר ואני עני אז הוא לא אחי (אפילו כשהוא לא מסייע לי)? ברגע שהוא ואני יצאנו מאותו רחם - אנחנו אחים. כך ישראל - לפני הכל ומעל הכל - אנחנו צאצאי אברהם יצחק ויעקב. לכן בלי קשר לדעה ואמונה - כל בני יעקב ( צאצאי יעקב) הם עם ישראל. (אמנם נכון, תורת ישראל אפשרה לצרף נכרים למשפחה - זהו הגיור - אבל זה נושא אחר). במשנה זו אינני מוצא הבדל בין צדיק וחסיד
שאלה: הכוונה: קשה בכל התחמים בחיים וכל מי ששומע את הסיפור חיים שלי מרחמם עלי, בגדול אני אדם שמח ומה שמחזיק אותי אופטימית לעתיד טוב יותר זה השאיפה שלי ללמוד ולהיתפתח. השאלה שלי היא איך לדעת באיזה לימודים לבחור ואיזה מקצוע. אם יש ספר דתי אולי שיכול לייעץ בנושא או משו.
תשובה: אני סבור שבדברים קשורים להתנהלות הארצית, במקביל לברור הרוחני צריך לעשות בירור ארצי. כמו (להבדיל!) שאדם חולה מתפלל ומתחנן, אבל הולך גם לרופא ועושה בדיקות וטיפולים. כדאי לך לגשת למסגרות מקצועיות של הכוונה ולעשות שם מבחני מיון וראיון. כך יוכלו לשקף לך מה יותר מתאים לך. שולח לך קישור לדוגמה
שאלה: הקלטה בשבת-2: הרב, מחילה שאני שוב מפריע, כנראה שלא הבהרתי את עצמי טוב בשאלה. שאלתי את הרב לאחרונה והוא ענה לי כדלהלן: _____________________ הקלטה בשבת ברצוני לשאול אם מותר להשאיר מכשיר הקלטה(אודיו,לצורך הקלטת שיחות שמועברות בבית הכנסת) לפני שבת- במצב שהוא כבר מקליט, כך שבמוצאי שבת אוכל להשתמש בהקלטה.? או לחילופין להשתמש בתוכנה כלשהי שתשמש מעין שעון שבת כך שיקליט בשעות מסוימות- בהן מועברות השיחות, כמובן ללא מגע יד אדם, הכל באופן אוטומטי. נתנאל תוכן התשובה: יש בנושא זה עמדות שונות בעולם הרבני. אני נוטה להחמיר בדבר, ואוסר את הדבר משתי סיבות: ראשית, אם מדובר בארץ - מדובר למעשה בהנאה מחילול שבת של יהודים, המשדרים בשבת ועובדים בשידורים אלה, ועל כן הדבר אסור. שנית, גם אם מדובר בחוץ לארץ, לדעתי חלק גדול מגזירות חכמים על שבת נועד לנתק בין השבת ובין תודעות חילולה למעשה, ואף שהתקבלה הלכה כבית הלל (משניות פרק ראשון של מסכת שבת) אין להכניס לתוך השבת את תודעת ההקלטה ודברים שנעשים ביום חול. יש עמדות מקלות יותר. ____________ אני לא התכוונתי לתוכניות או הקלטות שמשודרות במהלך השבת, אלא לדוג לשים מכשיר הקלטה שמקליט כל השבת בבית המדרש בישיבה,ואז כל השיחות שהועברו במהלך השבת מוקלטות ואני יכול במוצש לערוך ולחתוך אותן ולהשתמש בהן, בשיחות שהועברו למשל. לא מדובר על שידורים בטלוויזיה או דברים מעין אלו. האם תשובת הרב נשארת כמות שהיא.?
תשובה: נראה לי שזה אפילו יותר חמור. כל ההיתר בחלק מהחיישנים הוא בשל העובדה שמדובר בדברים שלעולם אין האדם עושה אותם בכוונה. אולם כאן מדובר בתוכנית מראש, שמטרתה להקליט את הדברים שנעשים בשבת בבית הכנסת או בבית המדרש, ולמעשה האנשים המדברים שם (בין אם הם יודעים מההקלטה ובין אם לאוו) שותפים בפעילות מכוונות המבוססת על דברים האסורים בשבת (ההקלטה עצמה אסורה בשבת, ולא רק התקנת החשמל).
שאלה: האם מותר לשקר בהריון?: גיליתי שאני בהריון ואני עדיין אינני מעוניינת לספר אחת מעבודותיי קשורה בעולם היין ולכן חברות שלי מעולם היין נפגשות איתי לפעמים ויושבוץ איתי לשתות. היום קבענו מפגש בו נאלצתי לתרץ מדוע לא אשתה. שום תירוץ לא יכל להמשע סביר שכן כולן מכירות אותי כשותה וכן כמארח בביתי עם בקבוקי יין. מסרתי כי אני סובלת מכאבי בטן והייתי אצל הרופא אשר הנחה אותי להמנע מאלכוהול. שכל זה אמת לגמריי אך עדיין אינו רומז להריון. ייתכן ועשיתי טעות כי חברותיי התחילו לשאול שאלות כגון האם בדקת הריון? למה אסור לשתות? במה מדובר? וכן התחילו לדאוג לשלומי. נאלצתי לשקר.לאמר שאינני בהריון שאינני יודעת מה קורה ולאחר בדיקות שאבצע אדע. כעת לא נעים לי ששיקרתי אך זה היה בלתי נמנע.אני עדיין לא מוכנה לספר. אך בקרוב אספר ואודה ששיקרתי כמובן. עד כמה טעיתי? או האם דווקא הייתי ר? וכן הכיצד ניתן לכפר? האם העובדה שאודה בפניהן על ששיקרתי זה מוציא כעת את העובדה ששיקרתי כ ר? אודה לתשובה בהקדם כי המצפון בוער בי
תשובה: ח לא קוראים לדבר כזה שקר. מפני שלא ניסית לפגוע במישהו אלא למנוע בושה מיותרת מעצמך. במקרה כזה מותר לשנות. עייני בקישור בהרחבה
שאלה: שם לבת: האם השם מיכאלה לבת הוא שם טוב
תשובה: לא מומלץ עייני סעיף 6 בקישור
שאלה: צניעות ליד אבא: ראיתי באתר תשוה שלא הבנתי את תשובת הרב. תוכן השאלה שפורסמה: האם מותר לאבא לראות את בתו שעברה את גיל 16 בבגד ים לא צנוע כמו בבריכה משפחתית רק עם המשפחה הקרובה והאם אחרי שהיא התחתנה ההלכה תהיה אחרת? תוכן התשובה: אין בכך איסור אבל הדבר צריך להיות באקראי ולא כבילוי משותף לכתחילה. שאלתי היא- לפי תשובה זו - האם מותר ללכת ליד אבא (בבית למשל) בבגדים חושפניים כמו גופייה ללא שרוולים ועם מחשוף ורק עם לבנים (למשל בגלל החום - אני הולכת ככה בבית רק ליד אחיותיי ורק בחדר שלנו)? האם באמת מותר ללכת לבריכה או לים כשאני בבגד ים (ביקיני) ואני מעל גיל 22 ואבי איתי??!!!
תשובה: יש הקלה מסוימת לאב שאין כמוה לאחים או לבני משפחה אחרים. אין כאן היתר גורף. באקראי פירושו באופן מקרי: אם בדיוק יצאת מהמקלחת בבגד קצר, או עטופה במגבת, ואביך עבר מולך - אז לא צריך לברוח. כאשר מסתובבים קבוע בבית בבגדים חושפניים זה לא באקראי. אם הולכים לרחצה כמשפחה ואביך קורא ספר או מתרחץ בפינה אחרת, אפשר שאת תרחצי בבגד ים. אבל לא מדובר שאתם רוחצים או שוהים יחד. נ.ב.  ביקיני  אינו ראוי בכל מקרה - גם ברחצה נפרדת לגמרי.
שאלה: הכיסוי: הכיסוי היה של טפלון והיה חלבי ושמתי על סיר בשרי בתוך הסיר היה קיגל וחתיכת בשר וחיממתי האוכל בלי מים והכיסוי לו היה כול כך נקי מחלב והיה בן יומו אבל לו חיממתי הרבה.מה הדין אם האוכל והסיר והכיסוי
תשובה: כתבת "לו חיממתי הרבה" ולא הבנתי האם זה, אבל לא חיממתי הרבה" עם אות "א". בכל אופן אם לא הגיע ליד סולדת בו אז אין בעיה בכלל. ואם כן הגיע ליש סולדת בו אז מין הסתם לא היה 60 כנגד הכיסוי ואז האוכל נאסר והסיר והמכסה צריכים הכשרה.
שאלה: הלכה: הרב! בחג סוכות כל משפחתי ואני ישנים בסוכה. אני נתקלת במצב שבו אני קמה יותר מוקדם מאחיותי ורוצה להתפלל בסוכה, אך משפחתי עדיין ישנה.השאלה היא האם מותר להתפלל כשהם ישנים כי לפי מה שידוע לי,אסור להתפלל במקום שאנשים ישנים בו באותו הרגע. מראש! וחג שמח.
תשובה: אין חובה לאישה לשון בסוכה. אין חובה להתפלל בסוכה. צריך להיזהר שלא להעיר ישנים. מותר להתפלל במקום בו אדם ישן.
שאלה: חוף מעורב בביגוד מלא גברים ונשים: כבוד הרב היקר, אני ובת זוגתי הנפלאה נתקלנו בסיטואציה ורצינו את דעתך. משפחתה דתיה והיא הולכת לבריכה מעורבת בלבוש צנוע. א. רצינו לדעת אם מותר ללכת עם ביגוד מלא לחוף מעורב? ב. והאם הדין על נשים וגברים הוא שונה. מכיוון שגברים יותר יצריים ומחוייבים בשמירת עיניים לגברים אסור ולנשים גם אסור? ג. ואם ההלכה לא אוסרת האם האישה יכולה ללכת והגבר יישאר בבית?
תשובה: דבריך נכונים! א. אין איסור על אישה לראות גברים בבגד ים, לכן אישה לבושה יכולה לשהות בחוף מעורב. ב. יש איסור על גברים לראות נשים בבגד ים (יצרם חזק יותר) לכן לגבר אסור בכל מקרה לשהות בחוף מעורב. ג. האישה יכולה ללכת לבושה לחוף מעורב, הגבר ינעים את זמנו בבית או בחוף נפרד לגברים.